CELEX: 32013R0945
Language: et
Date: 2013-10-02 00:00:00
Title: Komisjoni rakendusmäärus (EL) nr 945/2013, 2. oktoober 2013 , millega kiidetakse heaks olemasoleva toimeaine tsüpermetriini kasutamine tooteliiki 8 kuuluvates biotsiidides  EMPs kohaldatav tekst

3.10.2013   
            
            
               ET
            
            
               Euroopa Liidu Teataja
            
            
               L 261/23
            
         KOMISJONI RAKENDUSMÄÄRUS (EL) nr 945/2013,
   2. oktoober 2013,
   millega kiidetakse heaks olemasoleva toimeaine tsüpermetriini kasutamine tooteliiki 8 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:
   
               (1)
            
            
               Komisjoni 4. detsembri 2007. aasta määrusega (EÜ) nr 1451/2007 (Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta) (2) on kehtestatud selliste toimeainete nimekiri, mida on vaja hinnata seoses nende võimaliku kandmisega Euroopa Parlamendi ja nõukogu direktiivi 98/8/EÜ (3) I, IA või IB lisasse. Tsüpermetriin kuulub kõnealusesse loetelusse.
            
         
               (2)
            
            
               Määruse (EÜ) nr 1451/2007 kohaselt on tsüpermetriini hinnatud direktiivi 98/8/EÜ artikli 11 lõike 2 kohaselt seoses selle kasutamisega toodetes, mis kuuluvad kõnealuse direktiivi V lisas määratletud tooteliiki 8 (puidukonservandid), mis vastab määruse (EL) nr 528/2012 V lisas määratletud tooteliigile 8.
            
         
               (3)
            
            
               Referentliikmesriigiks määratud Belgia esitas 5. märtsil 2010 komisjonile pädeva asutuse aruande ja soovituse kooskõlas määruse (EÜ) nr 1451/2007 artikli 14 lõigetega 4 ja 6.
            
         
               (4)
            
            
               Komisjon ja liikmesriigid on pädeva asutuse aruande läbi vaadanud. Määruse (EÜ) nr 1451/2007 artikli 15 lõike 4 kohaselt lisati läbivaatuse tulemused 12. juulil 2013 alalises biotsiidide komitees hindamisaruandesse.
            
         
               (5)
            
            
               Hindamisaruanne näitab, et tsüpermetriini sisaldavate biotsiidide kasutamisel tooteliiki 8 kuuluva tootena võib eeldada, et need vastavad direktiivi 98/8/EÜ artikli 5 nõuetele.
            
         
               (6)
            
            
               Seepärast on asjakohane kiita heaks tsüpermetriini kasutamine tooteliiki 8 kuuluvates biotsiidides.
            
         
               (7)
            
            
               Kuna hindamine ei hõlmanud nanomaterjale, ei tohiks heakskiitmine määruse (EL) nr 528/2012 artikli 4 lõike 4 kohaselt hõlmata kõnealuseid materjale.
            
         
               (8)
            
            
               Enne toimeaine heakskiitmist tuleks ette näha mõistlik ajavahemik, et liikmesriigid, huvitatud isikud ja komisjon saaksid vastavalt vajadusele valmistuda kaasnevate uute nõuete täitmiseks.
            
         
               (9)
            
            
               Käesoleva määrusega ettenähtud meetmed on kooskõlas alalise biotsiidide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Tsüpermetriin kiidetakse heaks toimeainena, mida kasutatakse tooteliiki 8 kuuluvates biotsiidides kooskõlas käesoleva määruse lisas sätestatud nõuete ja tingimustega.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. oktoober 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 167, 27.6.2012, lk 1.
   
      (2)  ELT L 325, 11.12.2007, lk 3.
   
      (3)  ELT L 123, 24.4.1998, lk 1.
   
      LISA
      
                  Tavanimetus
               
               
                  IUPACi nimetus
                  Identifitseerimisnumbrid
               
               
                  Toimeaine minimaalne puhtusaste (1)
                  
               
               
                  Heakskiitmise kuupäev
               
               
                  Heakskiitmise lõppkuupäev
               
               
                  Tooteliik
               
               
                  Eritingimused (2)
                  
               
            
                  Tsüpermetriin
               
               
                  Tsüpermetriin cis:trans/40:60
                  IUPACi nimetus:
                  
                     (RS)-α-tsüano-3-fenoksübensüül-(1RS)-cis, trans-3-(2,2-diklorovinüül)-2,2-dimetüültsüklopropaankarboksülaat
                  EÜ nr: 257-842-9
                  CASi nr: 52315-07-8
               
               
                  920 g/kg
               
               
                  1. juuni 2015
               
               
                  31. mai 2025
               
               
                  8
               
               
                  Toote hindamisel pööratakse eritähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole käsitletud toimeaine riskide hindamisel.
                  Lubade andmisel kohaldatakse järgmisi tingimusi.
                  
                              1)
                           
                           
                              Tööstusliku või kutselise kasutaja jaoks lubatud toodete jaoks kehtestatakse ohutu kasutamise kord ja korralduslikud meetmed. Juhul kui ohtu ei ole võimalik vähendada lubatava tasemeni muude vahenditega, tuleb toodet kasutada sobiva isikukaitsevahendiga.
                           
                        
                              2)
                           
                           
                              Võetakse vajalikud riskileevendusmeetmed, et kaitsta pinnast ja veekeskkonda. Eelkõige:
                              
                                          a)
                                       
                                       
                                          kasutamiseks lubatud toodete etiketile või võimalikule kemikaali ohutuskaardile märgitakse, et tööstuslik töötlemine toimub laialivoolamisvastaste vahenditega varustatud maa-alal või kõval veekindlal alusel, millelt äravool on takistatud, et värskelt töödeldud puit ladustatakse pärast töötlemist varikatuse all ja/või vedelikukindlal kõval alusel, et vältida toimeaine otsest heidet pinnasesse või vette, ning et toodete kasutamisel tekkinud jäägid kogutakse kokku taaskasutamiseks või kõrvaldamiseks;
                                       
                                    
                                          b)
                                       
                                       
                                          tooteid ei ole lubatud kasutada tööstuslikuks töötlemiseks, mis seisneb välistingimustes hoitava puidu sukeldamises või pihustamises, v.a juhul, kui esitatakse andmed, millega tõendatakse, et toode ei ole lubamatult ohtlik, vajaduse korral pärast asjakohaste riskivähendusmeetmete kasutuselevõttu.
                                       
                                    
                                          c)
                                       
                                       
                                          tooteid ei ole lubatud kasutada vee lähedal või kohal asuvate välisehitiste töötlemiseks ega sellise puidu töötlemiseks, mida kasutatakse välistingimustes vee lähedal või kohal, v.a juhul, kui esitatakse andmed, millega tõendatakse, et toode ei ole lubamatult ohtlik, vajaduse korral pärast asjakohaste riskivähendusmeetmete kasutuselevõttu.
                                       
                                    
                        
            
         (1)  Selles veerus osutatud puhtusaste oli selle toimeaine minimaalne puhtusaste, mida kasutati määruse (EL) nr 528/2012 artikli 8 kohasel hindamisel. Turule lastud tootes oleva toimeaine puhtusaste võib olla samasugune või erinev, kui on tõendatud, et see on tehniliselt samaväärne hinnatud toimeaine puhtusastmega.
      
         (2)  Määruse (EL) nr 528/2012 VI lisas sätestatud ühtsete põhimõtete rakendamiseks vajalike hindamisaruannete sisu ja järeldused on kättesaadavad komisjoni veebisaidil http://ec.europa.eu/comm/environment/biocides/index.htm